b"\n_START_ARTICLE_\nSeychelles\n_START_SECTION_\nKasaysayan\n_START_PARAGRAPH_\nHindi sigurado kung mga lahing Malay (o Austronesian) o mga Arabo ang unang naglayag sa Seselas. Noong 1502 unang nasaksihan ng mga Europeo ang kapuluan sa pamamagitan ng Portuges na si Admiral Vasco da Gama, na naglayag lampas sa Amirant na ipinangalan niya sa sarili niya (kapuluan ng Admiral)._NEWLINE_Dahil sa pagiging daan nito mula Aprika patungong Asya, karaniwang ginagamit ang mga ito ng mga pirata hanggang makuha ito ng mgaPranses simula sa taong 1756 noong naglagay ng Batong ng Pagmamay-ari si Kapitan Nicholas Morphey. Ipinangalan ang mga pulo kay Jean Moreau de S\xc3\xa9chelles, Ministro ng Salapi ni Louis XV._NEWLINE_Sinimulang agawin ng Reyno Unido ang kapuluan noong 1794 hanggang 1810. Si Jean Baptiste Qu\xc3\xa9au de Quincy, ang Pranses na namumuno sa Seselas noong panahong iyon, ay tumangging manlaban. Bagamat, nakipagkasundo siya kaya's nanatili ang pribilehiyong nutralidad sa mga naninirahan noon sa mga pulo._NEWLINE_Ganap na nasakop ng Reyno Unido ang Mawrisyo noong 1810, na pinatatag noong 1814 ayon sa Kasaunduan sa Paris. Ang Seselas ay naging hiwalay na kolonya mula sa Mawrisyo noong 1903. Nakamit ang kalayaan ng bansa noong 1976 matapos ito maging isang republika. Noong 1977, pinatalsik ng isang kudeta si James Mancham at pinalitan ni France Albert Ren\xc3\xa9. Noong 1979, idineklara sa pamamagitang ng konstitusyon na gawing isang isang-partidong sosyalistang bansa ang Seselas at nanatili ito hanggang 1991. Hindi napas ang pumalit na konstitusyon noong 1992 pero naipasa ito noong 1993."